 ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት እገዳ መገሻ ትራምፕ ንሰበይትኻውን ምውሳድ ኣይክከኣልን እዩ 3 ለካቲት 2020 ፕረዚደንት ኣሜሪካ ዶናልድ ትራምፕ ብዓርቢ ንዜጋታት ኤርትራ እትርከበን ኣርባዕተ ሃገራት ኣፍሪቃ ከምኡውን ኪርጊስታንን ሚያንማርን ናብ ኣሜሪካ ዝግበር መገሻታት ዝቕይድ እገዳ ኣጽዲቑ ምምሕዳር ትራምፕ ኣብ 2017 ተመሳሳሊ እገዳ ገይሩ በምንባሩ ቁጽሪ ናይተን እገዳታት መገሻ ትራምፕ ተነቢሩለን ዘሎ ሃገራት ናብ 13 ክብ ኢሉ ኣሎ እዚ ሓድሽ እገዳ ካብ ለካቲቲ 22 ጀሚሩ ኣብ ግብሪ ዝውዕል ኮይኑ ክሳብ ጥቅምቲ 01 ከም ዝጸንዕ ይግለጽ መንግስቲ ኤርትራ ነቲ እገዳ ዘይቅቡል በምባል ክነጽጎ ከሎ መንግስቲ ናይጀርያ ሃገሩ ኣብቲ ዝርዝር ክትኣቱ ንዝገበሩ ጠንቅታት ዘጻሪን መፍትሒ ዘናዲን ኮሚቲ ኣቚሙ ኣሎ ኤርትራ ካብ ዝርዝር እገዳ መገሻ ትራምፕ ክትወጽእ ምሕጽንታ ቀሪቡ ኤርትራ ትራምፕ ንዘጽደቖ እገዳ መገሻ ነጺጋቶ ኣብ 2018 ኣሜሪካ ን31 ኤርትራውያን ኣብታ ሃጋር ክነብሩ ዘፍቅድ immigrant visa ከም ዝሃበት ጸብጻባት ይገልጹ እዚ ምስቲ ንናይጀርያውያን ዝተወሃብ ክነጻጸር ከሎ ኣዝዩ ሒደት እዩ እተን ሃገራት ናይ ጸጥታን ሓበሬታ ናይ ምልውዋጥን መምዘኒታት ከም ዘየማልኣ ሰብ መዚ ኣሜሪካ ይኸሱ ብዓልሞያ ሕጊ ኢሚግረሽን ተቐማጢ ቱልሳ ሕቡራት መንግስታት ኣሜሪካ ኣቶ ዮውሃንስ ምስግና ኤርትራ ኣብቲ ዝርዝር ዝተኻተተት ብሰለስተ ምኽንያት ምዃኑ ይገልጽ ምምሕዳር ትራምፕ ንዝሓቶ ምስ ግብረሽበራ ዝተሓሓዝ ሓበሬታ ምልውዋጥ ብግቡእ ስለ ዘየማልአት ምዕቡል ስርዓተ ፓስፖርት ስለዘይብላን ሳልሳይ ድማ ኤርትራ ኣብ ኣሜሪካ ናይ ዑቕባ ሕትኦም ንዝተነጸጉ ዜጋታታ ኣብ ምምላስ ኣይትተሓባበርንያ ብዝብል እዩ ሚኒስትሪ ጉዳያት ወጻኢ ኤርትራ ብቐዳም ኣብ ዘውጽኦ መግለጺ ዋላኳ ብቴክኒካዊ ረቛሒታት ምኽኑይ እንተመሰለ ብዘይ ዝዀነ ሰበብ ንኤርትራ ብፍሉይ ኣነጻጺሩ ኣሉታዊ መልእኽቲ ንምሕላፍ ዝዓለመዩ ኢሉ ንውሳነ ኣሜሪካ ዘይቅቡል ምዃኑ ዝገለጸ ሚኒስተር ጉዳያት ወጻኢ ኤርትራ ኣቶ ዑስማን ሳልሕ ንኣምባሳደር ኣሜሪካ ኣብ ኤርትራ ግና ኣይነባርሮን ኢና ከም ዝበለ ሮይተርስ ጸብጺቡ ኣመሪካን ኤርትራን ነቲ ብደረጃ ኣምባሳደር ዝነበረ ዝምድንአን ናብ ደረጃ ፈጸምቲ ጉዳያት ከም ዘወረድኦ ይፍለጥ እቲ ናይ መገሻ እገዳ ብቐንዱ ንመን እዩ ዝትንክፍ? 